Štapići za jelo
<s>Štapići za jelo su kratki, zašiljeni štapići koji se u parovima jednake dužine koriste kao tradicionalni pribor za jelo u Kini, Japanu, Vijetnamu i na Korejskom poluostrvu.</s><s>Takođe se koriste u delovima Nepala, kao i u oblastima Tajlanda, Laosa i Mjanmara u kojima živi značajan broj Kineza.</s>

<s>Štapići za jelo su nastali u staroj Kini, mada je tačan period njihovog nastanka još uvek predmet debate među istoričarima i arheolozima.</s><s>Najstariji sačuvani štapići potiču iz vremena dinastije Šan (1766—1122. p. n. e.), međutim oni su se koristili pri kuhanju i serviranju hrane a ne kao pribor za jelo.</s><s>Pretpostavlja se da su se štapići počeli koristiti kao pribor za jelo za vreme dinastije Han, dok su za vreme dinastije Ming ušli u široku upotrebu.</s>

<s>Vrste 
Standardni štapići za jelo su dugi oko 20 cm.</s><s>Postoje i veći štapići za kuhanje koji su dugački između 30 i 40 cm.</s><s>Takvi štapići se u Japanu nazivaju ryoribashi., dok se štapići koji se koriste za prenos hrane do posuđa za serviranje nazivaju saibashi.</s>

<s>Štapići se prave od raznih materijala, najčešće od bambusa, drveta i plastike, ali i od metala, porcelana, žada, slonovače, kostiju itd.</s>

<s>Upotreba</s>

<s>Prvi štapić leži na korenu palca, a između domalog i srednjeg prsta.</s><s>Prilikom uzimanja hrane, ovaj štapić ne treba pomerati.</s><s>Drugi štapić se drži sa tri prsta kao što se drži olovka, i samo njega treba pomerati pri uzimanju hrane.</s>

<s>Kada se ne upotrebljavaju, štapići se ostavljaju s desne strane ili ispod tanjira, prema kineskim običajima.</s>

<s>Uticaj na životnu sredinu 
Samo u Kini se, prema procenama, godišnje proizvede oko 45 milijardi pari jednokratnih štapića za jelo, koji se nakon upotrebe bacaju.</s><s>Za njihovu proizvodnju potrebno je poseći preko 25 miliona stabala.</s>

<s>Kineska vlada pokušava da smanji proizvodnju jednokratnih štapića, apelujući da se u restoranima koriste štapići za višekratnu upotrebu.</s><s>Kako bi se smanjila proizvodnja, uvedena je i taksa od 5% na jednokratne štapiće.</s>

<s>Reference</s>

<s>Literatura</s>

<s>Spoljašnje veze</s>

<s>Kako se jede štapićima, Domino magazin, 5. 9. 2011.</s><s>Japanese etiquette for chopsticks
 A gallery of chopstick images 
 Bring Your Own Chopsticks Movement Gains Traction in Asia , article examining the link between chopsticks and deforestation
 How to use Chopsticks?</s><s>Article about chopsticks from MrsLinsKitchen.com, March 2001
 Chinese Chopstick Etiquette</s>

<s>Kineska kuhinja
Japanska kuhinja
Korejska kuhinja
Vijetnamska kuhinja</s>

